Skladno z Odlokom o proračunu Občine Horjul za leto 2025 (Uradni list RS, št. 110/2024), Zakonom o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in 102/24 – ZLV-K), Statutom Občine Horjul (Uradni list RS, št. 63/10, 105/10, 100/11, 80/13), Pravilnika o sofinanciranju prireditev in izobraževanj v Občini Horjul (Uradni list RS, št. 106/2024), Merila za sofinanciranje prireditev in izobraževanj v Občini Horjul, 14. 11. 2024 (objavljeno na spletni strani Občine Horjul, 16.12.2024), Občina Horjul objavlja

**JAVNI RAZPIS**

**o sofinanciranju prireditev in izobraževanj v Občini Horjul v letu 2025**

**(POPRAVEK)**

1. PREDMET JAVNEGA RAZPISA

Predmet razpisa je sofinanciranje javnih prireditev, dogodkov in izobraževanj, ki se v letu 2025 odvijajo v Občini Horjul in so v interesu večjega števila občanov. Sofinancer po tem razpisu je Občina Horjul, Občinski trg 1, 1354 Horjul.

Sredstva, dodeljena na podlagi tega pravilnika, niso namenjena aktivnostim političnih strank ter komercialnim in profitnim organizacijam.

1. POGOJI

Osnovni pogoji:

Pravico do sofinanciranja imajo izvajalci, ki izpolnjujejo sledeče pogoje:

* so društvo oz. zavod, ki delujejo na področju kulture, športa, izobraževanja, kmetijstva, humanitarne dejavnosti, turizma in podobnih dejavnosti, ki zadovoljujejo interese občanov,
* prireditev, dogodek ali izobraževanje se odvija na območju Občine Horjul,
* prireditev oz. izobraževanje ni financirana iz drugih sredstev občinskega proračuna,
* prireditev oz. izobraževanje bo izvedeno v letu 2025.

Izvajalci so za prireditve oziroma izobraževanja, ki so sofinancirana s strani Občine Horjul, dolžni poskrbeti za ustrezno promocijo občine in dogodka, zato morajo biti za sofinanciranje izpolnjeni tudi posebni pogoji:

* izvajalci morajo izvedbo prireditve oziroma izobraževanja najaviti na občinski spletni strani in za prireditev oz. izobraževanje izobesiti vsaj 5 plakatov na območju občine.
* izvajalci so dolžni občini posredovati vabilo oziroma napovedati dogodek vsaj 5 dni pred njegovo izvedbo, kakor tudi njegovo morebitno odpoved.

Po tem razpisu se sofinancira prireditve in izobraževanja, ki se v letu 2025 odvijajo na območju Občine Horjul. Sofinancira se tudi prireditve in izobraževanja, ki so bile izvedene pred objavo tega javnega razpisa.

Posamezna prireditev in izobraževanje sta lahko iz proračuna financirana le enkrat letno.

Prejete vloge ovrednoti komisija imenovana s strani župana, ki tudi potrdi izbor programov in izvajalcev. Občina Horjul si pridružuje pravico, da določene prireditve ne bo sofinancirala.

1. MERILA

**Komisija bo pri razdelitvi sredstev upoštevala naslednje usmeritve:**

* velikost, glede na število udeležencev;
* trajanje prireditve oz. izobraževanja;
* izkušnje in prepoznavnost, da prireditev smiselno dopolnjuje kulturno, turistično in športno ponudbo občine;
* dejansko nastale stroške z izvedbo prireditve;
* pogoj za sofinanciranje občine je, da so odprtega značaja in dostopne širšemu krogu obiskovalcev;

**Sofinanciranje prireditev in izobraževanj:**

1. do 400 EUR za sofinanciranje manjših prireditev, dejavnosti in izobraževanj. Znotraj tega bo komisija poleg višine dejanskih stroškov posamezne prireditve pri razdelitvi sredstev upoštevala še dodatne kriterije:

* Za manjše prireditve (prireditve, predavanja, potopisna predavanja, ter druženja manjših skupin do 30 udeležencev, v okvirnem trajanju ene ure) – sofinanciranje do višine 200 EUR,
* Za srednje velike prireditve (prireditve in predavanja s tujimi gosti oz. predavatelji, nad 30 udeleženci, v trajanju od ene do dveh ur) – sofinanciranje do višine 300 EUR,
* Za večje prireditve, ki imajo močan vpliv na kulturno, turistično in športno ponudbo v občini (v trajanju nad dve uri) – sofinanciranje do višine 400 EUR,

1. do 500 EUR za sofinanciranje celotne serije prireditev, izobraževanj oz. dejavnosti z enako tematiko in večkratno ponovitvijo v letu, vsaj štiri prireditve v sklopu z vsaj 30 sodelujočimi, dodeljena sredstva se razdeli samo enkrat in veljajo za celoten sklop,
2. 600 EUR ali več za sofinanciranje prireditev in dejavnosti po posebni odločitvi župana z ustrezno utemeljitvijo.

Sredstva se razdelijo na predlog komisije in glede na velikost, trajanje in razširjenost prireditve oz. izobraževanja ter glede na število udeležencev.

Opravičljivi stroški po tem razpisu so stroški priprave, izvedbe in promocije prireditve in izobraževanj ter zavarovanje le-teh, ter drugi stroški, ki so neposredno dokazljivo vezani na izvedbo prireditev, dogodkov ali izobraževanj.

1. NAČIN POŠILJANJA IN VSEBINA VLOG

Izpolnjeno vlogo vlagatelji pošljejo priporočeno po pošti ali oddajo neposredno na sedežu občine, na naslov: Občina Horjul, Občinski trg 1, 1354 Horjul, opremljeno s pripisom **»NE ODPIRAJ«** in **»JR – PRIREDITVE IN IZOBRAŽEVANJA 2025«**. Na kuverti mora biti označen naslov pošiljatelja vloge.

|  |  |
| --- | --- |
|  |  |

Predlagatelji morajo oddati prijavo izključno na predpisanem obrazcu, prijava mora vsebovati vse zahtevane priloge, ki so navedene v razpisu. Prijav, ki ne bodo oddane na predpisanem obrazcu, komisija ne bo upoštevala. V kolikor prijavitelj prijavlja več dogodkov, mora za vsak posamični dogodek izpolniti svoj obrazec. Oddaja prijave pomeni, da prijavitelj sprejema pogoje, kriterije in merila javnega razpisa.

Vloga se šteje za popolno, če je izpolnjena na obrazcih razpisne dokumentacije, je razumljiva in ima priložene vse potrebne priloge.

Vloge se odpirajo po vrstnem redu prejetja. Prispele vloge bo pregledala in strokovno ocenila komisija imenovana s strani župana. Odpiranje vlog ni javno. Popolne vloge se razvrstijo po datumu in uri prejetja.

Vlagatelje nepopolnih vlog se pozove, da v roku 8 dni vlogo dopolnijo. Pravočasno dopolnjene vloge se uvrstijo na seznam glede na čas prejema dopolnitve. Prijave, prispele po zaprtju razpisa in prepozno prispele dopolnitve, ne bodo obravnavane in bodo s sklepom zavržene. V primeru, da je v seznam popolnih vlog uvrščeno več vlog, kot je na voljo sredstev, se sredstva razdelijo po vrstnem redu glede na datum in uro prejema.

Predlagatelji bodo pisno obveščeni o izidu razpisa. Sredstva na tem razpisu bodo nakazana po podpisu pogodbe na podlagi prejetega zahtevka za izplačilo in najmanj treh slik dogodka ter seznama udeležencev (neobvezno) in vsebinsko-finančnega poročila (neobvezno).

Občina si pridružuje pravico zavrnitve sofinanciranja prireditve ali izobraževanja.

1. VIŠINA SREDSTEV

Sredstva bremenijo proračunsko postavko 0411 Občinske prireditve in promocije, v proračunu občine Horjul za leto 2025. Okvirna višina razpisanih sredstev v letu 2025 je 12.000,00 EUR.

1. OBDOBJE PORABE SREDSTEV TER ROK ZA PREDLOŽITEV VLOG

Prosilci lahko oddajo vlogo za dodelitev proračunskih sredstev po tem razpisu kadarkoli v okviru tekočega leta, in sicer do porabe sredstev oziroma najdlje do petka, 24.10.2025.

Sredstva so namenska in morajo biti porabljena za prireditev, dogodek ali izobraževanje, za katerega so bila dodeljena.

1. RAZPISNA DOKUMENTACIJA

Razpisna dokumentacija je objavljena na občinski spletni strani: <http://www.horjul.si>. Zainteresirani pa jo lahko dvignejo tudi na sedežu Občine Horjul, Občinski trg 1, 1354 Horjul, v času uradnih ur, in sicer v ponedeljek, sredo in petek od 8. do 12. ure ter v sredo od 14. ure do 16:30.

Dodatne informacije v zvezi z razpisom lahko zainteresirani dobijo po elektronski pošti na naslov ursa.nagode@horjul.si ali [obcina@horjul.si](mailto:obcina@horjul.si) oz. po telefonu 01/ 75 91 124, kontaktna oseba je Urša Nagode.

Številka: 4300-0001/2025-4 Janko Prebil

Horjul, 11.04.2025 Župan Občin Horjul